GA PRO CO CHEMICALS S.A. Savinesti

Nr. și data întocmirii documentului: 182/29.04.2020

Str. Gheorghe Caranfil, nr.11

Tel/fax: 0233/281494;0233/281260

In faliment, in bankruptcy, en faillite

INFORMAȚII CARE TREBUIE COMUNICATE PUBLICULUI PRIVIND MĂSURILE DE SECURITATE ÎN EXPLOATARE ȘI COMPORTAMENTUL ÎN CAZ DE ACCIDENT

Pentru amplasamentele care intră sub incidenţa Legii 59/2016

PARTEA 1

1. Numele titularului activității şi adresa amplasamentului:
	1. Numele sau denumirea comercială a operatorului: GA PRO CO CHEMICALS S.A.- In FALIMENT
	2. Adresa completă a amplasamentului :
* Savinesti, strada Gheorghe Caranfil nr.11, jud.Neamt, cod postal 617410, Tel. 0233281494, Fax: 0233281260

 Coordonate de localizare a amplasamentului :

* latitudine: 46°56′47″
* longitudine: 26°28′45″
1. Confirmarea faptului că amplasamentul intră sub incidența reglementărilor și/sau a dispozițiilor administrative de implementare a Legii 59/2016 și că Notificarea prevăzută la art. 7 şi Politica de Securitate prevăzut la art. 10 alin. (1) au fost înaintate autorității competente.

S.C. GA PRO CO CHEMICALS S.A. îi sunt aplicabile prevederile din Legea nr. 59 din 11 aprilie 2016 privind controlul asupra pericolelor de accident major în care sunt implicate substanţe periculoase, pe amplasament existand posibilitatea, in cazul functionarii instalatiilor tehnologice, sa fie prezente substanţe periculoase în cantităţi egale sau mai mari decât cantităţile relevante prevăzute în anexa nr.1, partea 1 şi 2 a acestei hotărâri.

 Urmare a comunicării primite de laSecretariatul de Risc al Agenţiei pentru Protecţia Mediului, S.C. GA PRO CO CHEMICALS S.A. este un amplasament de nivel superior ca urmare a posibilitatii prezenței pe amplasament a substanțelor periculoase în cantități mai mari decât cele relevante, conform prevederilor Legii nr.59/2016.

 În conformitate cu prevederile legale au fost întocmite/actualizate și înaintate către Secretariatul de Risc al Agenței pentru Protecția Mediului Neamt, respectiv ISUJ Neamt următoarele documente:

* + Notificarea de activitate cu nr. 1364/04.05.2016, înregistrată la SRAPM cu nr.3523 din 05.05.2016;
	+ Raportul de securitate (cuprinde și **Politica de Prevenire a Accidentelor Majore**) nr. 5607/09.05.2013, înregistrată la SRAPM cu nr.3434 din 09.05.2013 ;
	+ Planul de Urgenţă Internă înregistrat la ISUJ Neamt cu nr. 4231021 din 22.04.2019;

 În plus, operatorul face parte dintr-un grup domino, împreună cu SC KOBER S.R.L, CONDITIONAL S.R.L.

1. Explicarea în termeni simpli a activității sau a activităților desfășurate în cadrul amplasamentului

S.C. GA PRO CO CHEMICALS S.A. poate produce şi comercializa îngrăşăminte chimice (azotat de amoniu, nitrocalcar, uree, şi îngrăşăminte lichide) şi produse derivate din fabricaţiile principale, respectiv substanţe tehnice de bază - amoniac lichid si acid azotic.

Tehnologia de fabricare a amoniacului utilizează ca materii prime gaz metan şi apă (abur). Gazul metan este descompus termocatalitic, în prezenţa vaporilor de apă, obţinându-se hidrogen şi bioxid de carbon. Din aerul atmosferic se obţine azot. Sinteza amoniacului din hidrogen şi azot are loc la presiune medie.

Prin oxidarea catalitică a amoniacului, la joasa presiune, în reactoare cu catalizatori de Pt-Rh, urmată de oxidarea-absorbţia oxizilor de azot, rezultă acidul azotic.

Amoniacul este neutralizat cu acid azotic, obţinându-se (după concentrări succesive) topitura de azotat de amoniu, care se supune apoi granulării, conditionării şi ambalării. Prin adăugare de dolomită în topitura de azotat de amoniu, se obţine nitrocalcarul.

Ureea se obţine prin reacţia amoniacului cu dioxid de carbon. Reacţia de sinteză are loc în două trepte:

* sinteza la presiune înaltă a amoniacului-gaz cu dioxidul de carbon, cu formare de carbamat de amoniu;
* reacţia de deshidratare a carbamatului de amoniu, cu formare de uree.

Soluţia de azotat de amoniu 75-95% se amestecă cu soluţia de uree 75-94%, apă demineralizată şi inhibitor de coroziune, rezultând îngrăşămintele lichide cu 32% azot (UAN sau URAN).

 Instalatiile de productie clasificate cu risc major :

 1. Instalatia de sinteza a amoniacului ( licenta Salzgitter)

 2. Rezervorul de stocare a amoniacului TK 251

3. Depozitul de amoniac pentru fabricaţie

 4. Instalatia de azotat de amoniu

 5. Depozitul de azotat de amoniu şi rampele de încărcare .

1. Denumirile comune sau, în cazul substanțelor periculoase cuprinse în partea 1 a Legii 59/2016, denumirile generice sau categoria generală de pericol a substanțelor şi a amestecurilor implicate din amplasament care ar putea conduce la producerea unui accident major, indicându-se principalele lor caracteristici periculoase.

|  |  |  |  |
| --- | --- | --- | --- |
| Nr. Crt. | Substanțe utilizate | Starea de agregare | Fraze de pericol/Categoria de pericol |
| 1 | Amoniac | Gaz lichefiat | H331/ H2- toxic acutH221/ P2- gaz inflamabilH400/ E1- periculos pentru mediu |
| 2 | Acid azotic | lichid | H272 H314 /P8- lichid oxidantH290 EUH071 |
| 3 | Apă amoniacalaă, conc 25% | lichid | H400;H314/ E1- periculos pentru mediu |
| 4 | Gaz metan tehnologic | gaz | H221/ P2- gaz inflamabil |
| 5 | Azotat de amoniu 33,5% azot | solid | H272/ P8- solid oxidant categ. 3 |
| 6 | Formaldehidă37% | lichid | H331/ H2- toxic acut |

Pe amplasament, in cazul functionarii instalatiilor tehnologice, se pot afla substanţe şi preparate chimice periculoase, cuprinse în domeniul de reglementare şi existente în cantităţi cel puţin egale cu cantităţile relevante din anexa nr. 1, partea 1 şi partea 2. Aceste substanţe sunt:

4.1. Partea 1 - Substanţe periculoase nominalizate

*Azotat de amoniu (îngrăşământ)*

Conform legislaţiei specifice, azotatul de amoniu este clasificat ca solid oxidant si iritant pentru ochi. Este stabil la temperaturi obişnuite, în condiţii normale de utilizare, depozitare şi manipulare. Îngrăşământul în sine nu este combustibil, dar poate întreţine combustia chiar şi în absenţa aerului. La cca 170°C se topeşte, descompunându-se relativ lent în amoniac şi acid azotic. La peste 200°C descompunerea este rapidă şi dacă nu se iau măsuri imediate de răcire prin stropire cu o cantitate maxim posibilă de apă (inundare efectivă), reacţia de descompunere poate deveni o reacţie în lanţ, produşii de descompunere (oxizii de azot) catalizând reacţia care se poate transforma în orice clipă în explozie.

Îngrăşământul poate să se aprindă şi să ardă la temperaturi mari (peste 400°C) cu descompunere simultană în oxizi de azot, descompunere care se poate transforma în explozie în cazul contaminării cu materiale incompatibile precum combustibili (benzină, motorină), lubrifianţi (vaseline, uleiuri), pulberi metalice şi alte materiale.

*Gaz natural (anexa 1, partea 1*

Produs stabil la temperatura ambiantă. Formează amestecuri explozive cu aerul, între anumite limite de concentraţie. Extrem de inflamabil, se aprinde în contact cu suprafeţele încălzite şi în prezenţa oricăror surse de scântei. Pericol de incendiu şi explozie.

*Hidrogen (anexa 1, partea 1)*

Este un element chimic anorganic prezent în mod normal în aer. În concentraţii mari are efect asfixiant prin dezlocuirea oxigenului din aer. Nu este toxic. Gaz incolor, inodor, extrem de inflamabil şi exploziv în anumite limite de concentraţii în aer. A se evita contactul cu sursele de aprindere. Se autoaprinde la temperaturi mai mari de 500 oC.

4.2. Partea 2 – Categorii de substanţe şi preparate periculoase care nu sunt nominalizate în mod specific în partea 1

*Amoniac*

Amoniacul este o substantă periculoasă, fiind clasificat toxic prin inhalare si coroziv.

În contact cu pielea, vaporii de amoniac produc iritaţii, iar stropirea cu amoniac lichid produce arsuri chimice severe (profunde).

În contact cu ochii, amoniacul lichid cauzează iritaţii grave, putând produce orbirea.

Fiind foarte coroziv, prin ingerare amoniacul produce afecţiuni severe ale tractului gastro-intestinal.

Mirosul de amoniac se face simţit la o concentraatie foarte mică (5-25 ppm), mult sub concentraţiile care pot afecta organismele; la o concentraţie de 50-100 ppm, poate cauza iritaţii uşoare la expunere prelungită; între 400-700 ppm produce imediat iritaţii ale ochilor, nasului şi gâtului, cu simptome uşoare asupra tractului respirator superior, persistând chiar şi după perioada de expunere; la concentraţii peste 1000 ppm duce la afecţiuni severe ale ochilor şi tractului respirator superior, chiar şi la expuneri de scurtă durată; peste 2000 ppm (0,2%) expunerile pot deveni fatale (conduc la edem pulmonar).

Pericole pentru mediu: amoniacul este toxic pentru viaţa acvatică.

Este inflamabil, dar se aprinde greu în aer liber; în spaţii închise poate forma amestecuri inflamabile/explozive cu aerul. În concentraţii cuprinse în intervalul 16-27%, amoniacul poate exploda când se aprinde.

Scăpările mari de amoniac lichid produc nori denşi, existând pericol mortal pentru oameni.

Reacţionează violent cu acizii, cu agenţii oxidanţi, cu sărurile de brom, halogenuri, compuşi cu aur, argint, telur, mercur, etilenoxid, acid hipocloros, hipocloriţi, metale (atacă cuprul, zincul, aluminiul şi aliajele lor). Prin dizolvare în apă degajă cantităţi mari de căldură.

*Formaldehidă soluţie 37%*

Produs stabil în condiţii normale de depozitare şi manipulare.

Formaldehida este o substanţă periculoasă, fiind corozivă şi toxică în caz de înghiţire, în contact cu pielea şi prin inhalare. Provoacă arsuri grave ale pielii şi lezarea ochilor. Este susceptibilă de a provoca cancer prin inhalare.

Soluţiile de formaldehidă se depozitează în spaţii încuiate, bine ventilate, în recipiente etanşe. Se manipulează numai de către personal instruit, doar în aer liber sau în spaţii bine ventilate, utilizând echipament adecvat de protecţie şi evitând inhalarea vaporilor.

Precauţiile în cazul utilizîrii formaldehidei sunt detaliate în fişele cu date de securitate întocmite de producători.

Formaldehida nu este clasificată periculoasă pentru mediu.

1. Informații generale cu privire la modalitățile de avertizare a publicului interesat, dacă este necesar; informații adecvate cu privire la conduita potrivită în situația producerii unui accident major sau indicarea locului în care informațiile respective pot fi accesate electronic.

Producerea unor evenimente cu impact negativ asupra mediului şi populaţiei (accidente majore) pot avea cauze şi forme diferite de manifestare.

În cadrul S.C. GA PRO CO CHEMICALS S.A , in cazul functionarii instalatiilor tehnologice aceste evenimente pot apărea la instalaţiile aflate în funcţiune, având mai multe cauze: deficienţe de funcţionare a unor echipamente datorită uzurii înaintate, avarii cauzate de vicii ascunse ale echipamentelor, erori operaţionale, incendii şi/sau explozii datorate nerespectării parametrilor din fluxul tehnologic etc.

Accidentele majore şi efectele lor potenţiale asupra mediului şi populaţiei pot fi produse de:

* emisii de substanţe periculoase (accidente chimice);
* producerea de fumuri toxice;
* incendii propriu-zise;
* explozia unui nor de vapori;
* alte tipuri de explozii (inclusiv în spaţiile limitate şi deteriorate);
* cutremur;
* atac terorist;
* atac din aer (în timpul conflictelor armate);
* căderi de corpuri cosmice.

Pentru cazurile grave de accident major, in care este necesar alarmarea generala la dezastre, societatea are dotarea tehnică necesară alertării dispeceratului integrat de urgenţă (tel. 112), precum şi a localităţilor din imediata vecinătate, care ar putea fi afectate de eventualul nor toxic de amoniac, prin centrala de alarmare a populației.

GA PRO CO CHEMICALS SA este dotată cu 5 sirene electrice pentru avertizare în cazul producerii unui accident major.

Alarmarea şi informarea populaţiei se execută de către Inspectoratul pentru Situaţii de Urgenţă Neamt, comunicându-se natura accidentului produs şi măsurile de protecţie necesare pentru limitarea consecinţelor asupra sănătăţii populaţiei şi calităţii mediului.

La introducerea sistemului de alarmare, fiecare comună îşi pune în aplicare Planul de Protecţie la Accidente Chimice.

Încetarea stării de alarmă este stabilită de comitetul local/judeţean pentru situaţii de urgenţă şi este comunicată prin dispecerul de producţie al GA PRO CO CHEMICALS SA, care utilizează în acest scop mijloacele prin care s-a declanşat alarma.

În cazul unor accidente majore, Celula de urgenţă a GA PRO CO CHEMICALS SA solicita Inspectoratul pentru Situaţii de Urgenţă Neamt, punerea in aplicare a Planului de Urgenta Externa. Evacuarea populaţiei din zona afectată se va face conform planurilor de evacuare în situaţii de urgenţă ale localităţilor limitrofe afectate, întocmite de primăriile comunelor.

Populaţia din zona afectată, ca şi persoanele care participă la înlăturarea urmărilor accidentului major, vor colabora cu reprezentanţii ISU Neamt şi vor respecta strict instrucţiunile date de aceştia.

Atragem atenţia asupra faptului că, de departe, principalul pericol, atât pentru angajaţii combinatului, cât şi pentru populaţia din împrejurimile SC GA PRO CO CHEMICALS SA, îl constituie posibilitatea de a exista scăpări mari de amoniac, care să formeze un nor de amoniac gazos deasupra combinatului.

Trebuie avut în vedere faptul că în condiţii meteo defavorabile (viteza vântului mai mare de 0,5 - 1 m/s), norul de amoniac gaz poate să ajungă într-un timp relativ scurt la distanţe destul de mari în jurul SC GA PRO CO CHEMICALS SA, ceea ce ar putea însemna un real pericol pentru populaţia din zonele învecinate combinatului.

Considerăm că măsura cea mai la îndemână şi recomandată de noi este ca într-un astfel de caz populaŢia sĂ fie instruitĂ sĂ intre în spaŢii Închise, pe care sĂ le etanŞEze (uŞi, ferestre etc) cÂt mai eficient, pentru ca amoniacul de afarĂ sĂ NU intre în case !!!

 Pentru evitarea accidentării/ intoxicării, persoanele aflate în zona de risc trebuie să respecte următoarele indicații:

1. *în caz de emisii majore (dispersii toxice):*
* Îndepărtați-vă de locul accidentului;
* Nu stați în aer liber pentru a evita inhalarea de substanță toxică;
* Adăpostiți-vă urgent în interiorul unei clădiri;
* Închideți urgent ferestrele și ușile;
* Deconectați aparatele de climatizare sau ventilatoarele din spațiul în care vă aflați sau autoturism;
* Țineți în dreptul nasului și gurii o batistă umedă;
* În cazul problemelor de sănătate apărute ulterior consultați medicul.
1. *în caz de incendiu sau explozii:*
* Îndepărtați-vă de locul accidentului;
* Nu stați pe direcția deplasării curenților de aer ce poartă cu ei produși de ardere. Dacă este cazul protejați căile respiratorii ținând în dreptul nasului și gurii o batistă umedă și părăsiți urgent zona;
* Părăsiți construcția în care vă aflați dacă este afectată de incident. În cazul în care se poate rămâne în construcție, deconectați aparatele de climatizare sau ventilatoarele din spațiul în care vă aflați;
* Ajutați, dacă este cazul, copiii, persoanele cu dizabilități și persoanele în vârstă.

 Informaţiile adecvate cu privire la conduita potrivită în situaţia unui accident major pot fi accesate electronic și pe site-ul societății noastre la următorul link:

https://www. gaproco.ro/informatii mediu

~~~~

6.Data ultimei vizite efectuate pe amplasament, în conformitate cu art.20 alin (5), din Legea 59/2016 sau indicarea locului în care informațiile respective pot fi accesate electronic; informații cu privire la locul unde este posibil să se obțină, la cerere, informații mai detaliate despre inspecție şi planul de inspecție, sub rezerva dispozițiilor art.22 din Legea 59/2016 (cerințe de confidențialitate stabilite potrivit legii).

|  |  |  |  |
| --- | --- | --- | --- |
| Nr. crt. | Data vizitei efectuate pe amplasament de autorităţile competente | Autorităţile participante | Tematica inspecției |
| 1 | 28-30.09.2021 | Inspectoratul pentru Situaţii de Urgenţă Judeţean Neamt; Comisariatul Judeţean al Gărzii Neamt; Agenţia pentru Protecţia Mediului Neamt. | -Verificarea sistemelor tehnologice, organizatorice şi manageriale ale obiectivului, sub aspectul incidenţei Directivei Seveso, în condiţiile speciale actuale (producţia oprită, unitate în FALIMENT).-Verificarea modului de respectare a prevederilor legale în domeniul protecţiei mediului.-Verificari privind controlul operational si managementul schimbarilor/ modificarilor din cadrul SMS în condiţiile speciale actuale (producţia oprită, unitate în FALIMENT). |

 Notă: Informații detaliate despre inspecție și planul de inspecție, sub rezerva dispozițiilor art. 22 din Legea nr.59/2016, pot fi obținute la cerere, la sediul societății, judeţul Neamt, localitatea Savinesti, str.Gheorghe Caranfil,nr.11 sau prin accesarea următorului link:https://www.gaproco.ro.

Persoane de contact:

 Berbece Laurenta, Responsabil pentru managementul securității, Tel: 0751034074

 Pricope Nicolae, Șef Formatie Pompieri – Tel:0745184186

7. Detalii privind sursele de unde se pot obține mai multe informații relevante, sub rezerva dispozițiilor art.22 din Legea 59/2016

Informații mai detaliate, sub rezerva dispozițiilor art. 22 din Legea nr.59/2016, pot fi obținute la cerere, la sediul societății GA PRO CO CHEMICALS S,A, judeţul Neamt, localitatea Savinesti, str.Gheorghe Caranfil. nr.11

Persoane de contact:

 Berbece Laurenta, Responsabil pentru managementul securității, Tel: 0751034074

 Pricope Nicolae, Șef Formatie Pompieri – Tel: 0745184186

și la sediul

* SRAPM Neamt: tel. 0233 219695, email office@apmnt.anpm.ro
* CJ-GNM Neamt : tel. 0233 218 964 ,e-mail cjneamt@gnm.ro
* ISU Neamt : tel. 0233.211230, e-mail: isuneamt@ijsunt. ro

PARTEA 2

Pentru amplasamentele de nivel superior, în plus faţă de informaţiile menţionate în partea

1. Informații generale cu privire la natura pericolelor de accidente majore, inclusiv cu privire la efectele lor potențiale asupra sănătății umane și asupra mediului și detalii succinte privind principalele tipuri de scenarii de accidente majore și măsurile de control pentru gestionarea acestora.

Producerea unor evenimente cu impact negativ asupra mediului şi populaţiei ( accidente majore ), pot avea cauze şi forme diferite de manifestare.

În cadrul S.C.GA-PRO-CO CHEMICALS S.A. aceste evenimente pot apărea la instalaţiile aflate în funcţiune, având mai multe cauze:deficienţe de funcţionare a unor echipamente datorită uzurii înaintate, avarii cauzate de vicii ascunse ale echipamentelor tehnice, erori operaţionale, incendii sau explozii datorate nerespectării parametrilor din fluxul tehnologic, etc.

Accidentele majore şi efectele lor potenţiale asupra mediului şi populaţiei se pot clasifica astfel:

- emisii de substanţe periculoase, accidente chimice;

- explozii ;

- incendii.

Accidentul chimic se datorează evacuării unei cantităţi mari de substanţă chimică într-un interval scurt de timp, cu consecinţe grave, chiar catastrofale, asupra mediului şi oamenilor.

Datorita faptului ca in instalatia de Amoniac, instalatia Uree granulata si instalatia Azotat de amoniu procesele tehnologice sunt coduse de calculatoare de proces, probabilitatea de apariţie a accidentului chimic este foarte mică, fiind posibil să nu apară niciodată pe durata întregii vieţi a unei instalaţii tehnologice, dar nu este neglijabilă.

Emisiile de substante periculoase, in special amoniac, pot apare prin deteriorarea accidentala a traseelor tehnologice si echipamentelor tehnice prin care se vehiculeaza amoniac in instalatiile de pe amplasament sau prin deteriorarea depozitelor de amoniac lichid, respectiv TK 251, depozitul vechi de amoniac sau gazometrul de amoniac gazos

Pericolul datorat emisiilor substanţelor periculoase depinde de de timpul de expunere şi de condiţiile meteorologice, determinante în dispersia acestora în atmosferă joasă.

Emisiile toxice pun în pericol viaţa oamenilor, animalelor şi vegetaţiei, putând produce daune ireversibile.

Datorita prezentei in instalatiile tehnologice a substantelor cu potential exploziv, in instalatiile tehnologice de pe amplasamentul GA PRO CO CHEMICALS S.A, exista posibilitatea producerii exploziilor.

Exploziile pot fi de mai multe tipuri:

 - explozii ale norilor de vapori inflamabili în spaţiu deschis (UVCE) sau închis parţial ori total (CVE) la nivelul utilajelor care conţin produse inflamabile: gaz metan, gaz de sinteză si amoniac în instalaţiile de amoniac, de acid azotic și uree granulata.

 - explozii ale azotatului de amoniu topitură (min. 95%) sau solid în instalaţia azotat de amoniu şi la depozitul de azotat.

 - explozie mecanică în utilajele şi traseele care conţin gaz de sinteza, gaz metan, amoniac, abur de înaltă şi medie presiune din instalatia de amoniac, cu deteriorarea mecanica a traseelor tehnologice si echipamentelor tehnice prin care se vehiculeaza substante periculoase.Creşterea rapidă a volumului determină o undă de şoccare porneşte de la sursă cu o viteză mai mare decât a sunetului, provocând suprapresiuni remarcabile, cu efecte asupra instalaţiilor tehnologice, infrastructurilor apropiate, mediului şi populaţiei;

Exploziile produc daune materiale, pun în pericol viaţa omului şi afectează grav mediul.

Consecinţele incendiilor pot fi grave şi deosebit de grave, atât asupra instalaţiilor tehnice din zona afectată cât şi asupra personalului de exploatare, populaţiei din zonele adiacente şi asupra mediului înconjurător.

Incendii

 Prin nerespectarea procedurilor de lucru si avand in vedere faptul ca pe aplasament se vehiculeaza fluide cu potential foarte ridicat de inflamabilitate – gaz metan, hidrogen, gaz de sinteza, amoniac – exista posibilitatea de producerii de incendii.

 Accidentul poate afecta atât personalul de exploatare cât populaţia din zonele adiacente instalaţiei industriale, mediul înconjurator şi bunurile materiale.

Persoanele pot fi expuse la:

-intoxicări cu substanțe chimice sau produși de ardere;

 - ardere sub efectul direct al flăcării sau radiației termice a acesteia;

 - lovire datorată suflului exploziei sau prăbușirii elementelor de construcție sau echipamentelor tehnologice.

Impactul asupra mediului constă în:

* poluare aer cu amoniac

Zonele în care se pot manifesta consecințele unui accident major, numite zone de impact se regăsesc în Raportul de securitate ce poate fi accesat la link-ul gaproco.ro/raport%20securitate.pdf

Pentru prevenirea și înlăturarea efectelor accidetelor în care sunt implicate substanțe periculoase, la nivelul amplasamentului sunt implementate o serie de măsuri tehnice și organizatorice dintre care menționăm:

* implementarea sistemului de conducere centralizata prin calculatoare de proces a instalatiilor tehnologice de pe amplasament;
* selecționarea și pregătirea personalului de pe amplasament se face foarte riguros, existând cursuri de formare periodice;

 - lunar se fac exerciții de răspuns la accidente în care sunt testate diferite scenarii de accidente;

 - există întocmit și este permanent actualizat PUI;

 - sisteme automate de stingere incendii si de detecție eliberări de substanțe, în caz de scăpări accidentale;

 - respectarea prevederilor legale privind reparatiile, intretinerea si verificarilor ISCIR a echipamentelor tehnice.

2. Confirmarea faptului că titularul activității (operatorul) are obligația de a întreprinde măsuri adecvate pe amplasament, în special menținerea legăturii cu serviciile de intervenţie în caz de urgență, pentru a acționa în caz de accidente majore și pentru a minimiza efectele acestora.

 S.C.GA PRO CO CHEMICALS S.A.- in faliment, confirmă că in momentul reluarii proceselor de productie pe amplasament, va lua toate măsurile tehnice și organizatorice adecvate în cadrul amplasamentului, atât pentru operarea în siguranță a instalațiilor, prin utilizarea normelor și standardelor internaționale, BAT / BREF, auditare periodică, pregătire teoretică și practică atât pe amplasament cât și în afara acestuia, împreună cu autoritățile cu sarcini de răspuns în caz de accident major, pentru a acționa în situația accidentelor majore și pentru a minimiza efectele acestora.

În acest sens a fost întocmit Planul de Urgență Internă în conformitate cu cerințele Legii 59/2016 și OMAI 156/2017. În cadrul acestuia sunt stabilite măsuri concrete care se iau în toate situațiile de accidente identificate prin analiza sistematică de risc în cadrul Raportului de Securitate, atât la nivelul instalațiilor afectate, cât și la nivelul conducerii amplasamentului. În plus sunt stabilite protocoale și proceduri de alertare a tuturor forțelor de intervenție din interiorul și exteriorul amplasamentului.

 De asemenea, SC GA PRO CO CHEMICALS SA. îsi va reconstitui Serviciul Privat pentru Situații de Urgență care va fi pregătit cât și dotat pentru intervenția în regim de urgență în caz de incident/accident.

Pentru obținerea de informații cu privire la documentele de mai sus, publicul interesat se poate adresa persoanelor de contact:

 Berbece Laurenta - Responsabil pentru managementul securității, Tel: 0751034074

 Pricope Nicolae- Șef Formatie pompier, Tel:0745184186

3. Informații corespunzătoare din planul de urgență externă elaborat pentru a face faţă oricăror efecte în afara amplasamentului, în urma unui accident.

Acestea ar trebui să includă recomandarea de a se urma toate instrucțiunile și de a se răspunde la toate solicitările din partea serviciilor de intervenție în caz de urgență în timpul unui accident.

Planul de urgență externă este elaborat în conformitate cu prevederile OMAI 156/2017, în baza inforamțiilor furnizate de operator și a verificărilor în teren.

Acest plan asigură cadrul organizat pentru intervenția în caz de accident major.

În cazul producerii unui accident major, coordonarea activităţilor imediate pentru izolarea zonei afectate, evacuarea populaţiei din zona afectată şi limitrofă, intervenţia pentru limitarea consecinţelor accidentului sunt organizate și desfășurate în baza unei concepții de intervenție care ține cont de scenariul de accident. În acest sens, principalele responsabilități ale forțelor de intervenție cu sarcini de răspuns la accidente majore în care sunt implicate substanțe periculoase sunt:

|  |  |
| --- | --- |
| Instituția | Principalele responsabilități  |
| ***Inspectoratul pentru Situaţii de Urgenţă "Petrodava" al judeţului Neamţ*** | * execută alarmarea populaţiei prin intermediul sirenelor;
* la ordinul Prefectului transmite instituirea stării de alertă;
* anunţă populaţia despre accidentul chimic produs şi transmite regulile de comportare prin mass-media locală şi celelalte modalităţi prevăzute în plan;
* înştiinţează instituţiile nominalizate în grupul de suport tehnic şi forţele planificate pentru intervenţie;
* coordonează în teren acţiunile de intervenţie prin comandantul acţiunii;
* aplică procedurii privind gestionarea situaţiilor de urgenţă determinate de accidente chimice cu implicaţii în afara amplasamentului pentru localizarea şi lichidarea incendiului; dispersarea norului toxic; execută misiuni de salvare şi recuperare a personalului surprins în / pe instalaţiile tehnologice sau la înălţime;acordă asistenţă tehnică de specialitate pentru prevenirea apariţiei altor incendii / explozii;execută evaluarea situaţiei în teren;asigură primul ajutor calificat şi asistenţă medicală de urgenţă.
* face recomandări privind menţinerea / ridicarea stării de alertă pe baza măsurătorilor din teren executate de specialiştii Agenţiei de Protecţia Mediului şi ai Gărzii Naţionale de Mediu Neamţ care deţin aparatura de detecţie a amoniacului (NH3) şi a oxizilor de azot (NOx);
* la ordinul Prefectului transmite tuturor forţelor de intervenţie *sfârşitul stării de alertă.*
 |
| *Comitetele Locale pentru Situaţii de Urgenţă din zona posibil a fi afectată* | * alertează compartimentul de protecţie civilă / şefii serviciilor pentru situaţii de urgenţă de la localităţile prevăzute în plan, membrii C.L.S.U, COpAT / serviciile voluntare / private pentru situaţii de urgenţă;
* asigură mijloace de transport echipate corespunzător pentru deplasarea primarilor în zonă;
* organizează conferinţe de presă pentru prevenirea populaţiei cu privire la direcţia de deplasarea norului cu NH3 sau NOx, efectele pe care le pot produce substanţele periculoase asupra fiinţelor vii precum şi cu privire la modul de comportare în astfel de împrejurări;
* atenţionează populaţia să se protejeze (adăpostească) în încăperi închise, să folosească măşti contra gazelor sau măşti improvizate;
* pun în aplicare măsurile din Planul de analiză şi acoperire a riscurilor, planurile de cooperare, convenţiile / contractele de prestări servicii şi la ordin cele prevăzute în Planul de evacuare.
 |
| *Autoritatea de Sănătate Publică Neamţ* | * coordonează forţele medicale de pe teritoriul judeţului Neamţ;
* determină concentraţia amoniacului sau a oxizilor de azot din aer prin intermediul *Laboratorului de Chimie Sanitară şi Toxicologie*;
* face recomandări privind menţinerea / ridicarea stării de urgenţă pe baza măsurătorilor efectuate în teren;
* organizează, la nevoie, în teren, puncte de acordare a primului ajutor pentru populaţia afectată.
 |
| *Serviciul de Ambulanţa Neamţ* | * alarmează şi deplasează funcţie de situaţia creată, echipaje în zonele

grav afectate de accidentul produs la *S.C. GA PRO CO CHEMICALS S.A.*;* participă la evacuarea răniţilor (intoxicaţilor) şi le acordă primul-ajutor;
* transportă victimele la spital;
 |
| *Spitalul de Urgenta Judeţean Neamţ* | * pregăteşte spaţiile pentru primirea răniţilor şi intoxicaţilor (previne secţiile de specialitate că este posibil să primească răniţi, intoxicaţi cu amoniac şi oxizi de azot sau cu arsuri de gradul II de la *S.C. GA PRO CO CHEMICALS S.A.*);
* acordă asistenţă de specialitate salariaţilor afectaţi de urmările accidentului;
* execută teste de laborator şi investigaţii amănunţite asupra stării de sănătate a persoanelor internate.
 |
| *Inspectoratul de Poliţie Judeţean Neamţ* | * ridică cutiile filtrante pentru NH3 de la S.C. GA PRO CO CHEMICALS S.A.;
* atenţionează personalul care intervine cu privire la portul mijloacelor de protecţie din dotarea proprie, în ,,poziţia de luptă’’;
* funcţie de situaţia creată şi direcţia vântului interzice accesul autoturismelor pe Platforma chimică Săvineşti, drumul naţional 15, D.J. 156 sau 157;
* asigură devierea circulaţiei autovehiculelor pe rute ocolitoare;
* asigură paza şi ordinea publică;
* asigură fluidizarea circulaţiei;
* interzice accesul persoanelor neautorizate în zonele cu restricţii,
* participă la înştiinţarea populaţiei din zonele afectate;
 |
| *Inspectoratul de Jandarmi Judeţean Neamţ* | * ridică cutiile filtrante pentru NH3 de la *S.C. GA PRO CO CHEMICALS S.A.*;
* asigură dotarea cu mijloace de protecţie individuală şi atenţionează personalul care intervine cu privire la portul mijloacelor de protecţie din dotarea proprie, în *,,poziţia de luptă’’;*
* sprijină I.J.P. Neamţ pentru interzicerea accesului în zonă a cetăţenilor, animalelor şi autovehiculelor;
* sprijină ISUJ Neamţ în înştiinţarea populaţiei privind măsurile de protecţie;
* urmăreşte respectarea măsurilor stabilite în plan şi cele dispuse prin ordinul Prefectului;
* asigură paza şi ordinea publică prevenind panica în rândul populaţiei afectate;
* interzice accesul persoanelor şi autovehiculelor neautorizate în zonele cu restricţii;
* participă la transmiterea informaţiilor privind comportarea populaţiei situate în zonele de risc;
* participă la evacuarea populaţiei afectate.
 |
| *Agenţia de Protecţie a Mediului Neamţ* | * monitorizează factorii de mediu, transmite prin mass-media locală condiţiile meteorologice şi modificările ce se vor produce în orele viitoare (viteza şi direcţia vântului, umiditatea etc.) forţelor ce acţionează în zonă şi populaţiei din localităţile afectate;
* execută cercetarea chimică în raionul de intervenţie şi în zona de acţiune a norului toxic;
* participă cu specialişti la stabilirea cauzelor accidentului şi întocmeşte raportul / notificarea – forma complex (ă).
 |
| *S.C. GA PRO CO CHEMICALS S.R.L* | * pune la dispoziţia forţelor externe informaţiile necesare pentru realizarea dispozitivului de luptă, salvarea personalului societăţii, lichidarea focarelor de incendiu şi a urmărilor accidentului chimic;
* sprijină cu forţele proprii forţele de intervenţie din exterior în executarea misiunii;
* colaborează cu reprezentantul prefecturii pentru a realiza comunicate credibile în mass-media;
* asigură forţelor externe necesarul de cutii filtrante, potrivit substanţelor deţinute (posibil a rezulta din instalaţii ca urmare a întreruperii accidentale a procesului tehnologic) precum şi alte echipamente specifice industriei chimice / procesului tehnologic, stabilite în cadrul inspecţiilor / controalelor ca fiind necesare intervenţiei;
 |

Planul de Urgență Externă pentru acest amplasament se poate consulta la sediul ISU Petrodava Neamț din municipiul Piatra Neamț,strada Cuejdi, nr. 34 și pe site-ul web la [ijsunt.ro/Comunitate/Protectia](http://www.ijsunt.ro/ip.php#protectie)Populatiei.htm.

4. Acolo unde este cazul, se indică dacă amplasamentul se află în apropierea teritoriului unui alt stat membru şi dacă există posibilitatea unui accident major cu efecte transfrontaliere în conformitate cu Convenția Comisiei Economice a Organizației Națiunilor Unite pentru Europa privind efectele transfrontaliere ale accidentelor industriale.

 NU SE APLICĂ amplasamentului.